kardosdrur/scandi-wiki huggingface dataset:
Samuel S. Hinds

Samuel Southey Hinds (4. april 1875 – 13. oktober 1948) var en amerikansk filmskuespiller. Han var kendt fra gamle film som Frank Capras klassike film Det er herligt at leve.

Eksterne henvisninger 

 
 

Filmskuespillere fra USA
Clarkson Cup

Clarkson Cup er den pokal, der uddeles til det bedste kvindelige ishockeyhold i Canadian Women's Hockey League. 

Pokalen er opkaldt efter Adrienne Louise Clarkson, der var generalguvernør (den engelske dronnings repræsentant) i Canada fra 1999-2005.

Pokalen er af sølv, og blev udarbejdet af kunstnere fra Nunavut Arctic College og bærer inuitmotiver og Adriene Clarksons våbenskjold. Den øverste del af pokalen er lidt større end en kaffekop.

Det canadiske ishockeykvindelandshold blev hædret med pokalen i 2006, og det var meningen, at den fra da af skulle tildeles ligaens bedste hold. Dette skete dog først fra 2009 på grund af en strid om rettighederne til pokalen.

Ishockey i Canada
Sportspriser
Wulften am Harz

Wulften am Harz er en by og kommune i det centrale Tyskland, beliggende under Landkreis Göttingen, i den sydlige del af delstaten Niedersachsen. Kommunen ligger i den sydvestlige ende af mittelgebirgeområdet Harzen i samtgemeinden (kommunefællesskabet) Hattorf am Harz, og har knap 1.900 indbyggere (2013).

Geografi 
Wulften am Harz er beliggende ved sydvestenden af Harzen og ved den nordvestlige ende af højdedraget Rotenberg. Fra øst mod vest gennemløbes området af floden Oder. De nærmeste byer er Osterode am Harz (12 km), Herzberg am Harz (15 km) og Göttingen (30 km).

Eksterne kilder/henvisninger 

 Billeder fra Wulften på Samtgemeindens websted 
 Befolkning 31. Dezember 2013 (Tabelle K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Byer i Niedersachsen
Byer i Kreis Göttingen
Kommuner i Niedersachsen
Stortingsvalget 1930

Stortingsvalget 1930 blev afholdt i Norge mandag den 20. oktober 1930.

Johan Ludwig Mowinckels anden regering (Venstre) overlevede valget.

Resultat 

¹ Mandat på felleslister oppført på de enkelte partiene.

Kilder 
 Hvem Hva Hvor 1940 (Oslo, 1939)
 Statistisk sentralbyrå

1930
Politiske valg i 1930
Frisinnede Venstre

Frisinnede Venstre var et konservativt politisk parti i Norge. Partiet blev dannet i 1909, af udbrydere fra konservative og nationalistiske fløje i Venstre. Frisinnede Venstre havde også klare liberalistiske standpunkter, og lagde stor vægt på åndsfrihed, individualisme, klassisk økonomi og modstand mod absolutte holdninger, specielt i afholdssagen og målsagen. Partiet stod også for en strengere offentlig sparepolitik og større skattelettelser end Høyre. Frisinnede Venstres vælgergrundlag var en kompliceret sammensætning, men lederskabet var præget af mindre forretningsdrivende og sysselsatte i frie erhverv i byerne.

Frisinnede Venstre samarbejdet meget med Høyre, og fungerede som Høyres faste koalitionspartner i perioden 1908–1940.[6] De to partier stilede ofte fælleslister ved valg, og Frisinnede Venstre blev af enhver opfattet som et tillæg eller anneksparti til Høyre. Fra 1920erne havde mange af Frisinnede Venstres ledende skikkelser koblinger til propagandaorganisationen Fedrelandslaget. I 1932 skiftet partiet formelt navn til Frisinnede Folkeparti. I løbet af 1930erne smeltede partiorganisationen gradvis mere og mere sammen med Høyre, i 1936 mistet partiet sit sidste sæde i Stortinget, og i praksis forsvundet ud af politik herefter. Partiet ble ikke genrejst, og 2. verdenskrig blev partiet nedlagt, de sidste medlemmer gik over i Høyre.

Formænd 
 Trygve Swensen 1937–1939
 Rudolf Ræder 1936–1937
 Rolf Thommessen 1933–1936
 Einar Greve 1931–1933
 Anton Wilhelm Brøgger (fung.) 1930–1931
 P.A. Holm 1925–1930
 Karl Wilhelm Wefring 1924–1925
 Oluf Müller 1922–1924
 Bernt Holtsmark 1918–1922
 Erik Enge 1915–1918
 William Nygaard 1912–1915
 Magnus Halvorsen 1910–1912
 Abraham Berge 1909–1910

Valghistorie 
Stortings valgresultater 1909–1936

Notater
 Valgsamarbejde med Høyre.
 Valgsamarbejde med Nasjonal Samling.
 Valgsamarbejde med Fedrelandslaget.

Kilder 

Etableret i 1909
Ophørt i 1945
Politiske partier i Norge
Stortingsvalget 1933

Stortingsvalget 1933 blev afholdt i Norge mandag den 16. oktober 1933.

Johan Ludwig Mowinckels tredje regering (Venstre), som var udnævnt i marts samme år, overlevede valget. Valgresultatet giver imidlertid et reelt flertal til Bondepartiet og Arbeiderpartiet, og gennem «Kriseforliget» i 1935 tiltrådte Johan Nygaardsvolds regering (Ap).

Resultat

¹ Venstre stillede fællesliste med det Radikale Folkeparti i Hedmark.
² Mandat på fælleslister opført på de enkelte partier.

Kilder
 Hvem Hva Hvor 1940 (Oslo, 1939)
 Statistisk sentralbyrå

1933
Politiske valg i 1933
Stortingsvalget 1936

Stortingsvalget 1936 blev afholdt mandag den 19. oktober 1936 og var det sidste stortingsvalg før 2. verdenskrig. Den 5. april 1938 vedtog Stortinget, at deres egen valgperiode skulle forlænges fra tre til fire år. Ændringen omfattede også Stortinget, som tog beslutningen, således at Stortinget, der blev valgt i 1936, skulle have siddet frem til 1940. På grund af besættelsen i 1940 blev der aldrig afholdt valg i 1940, og Stortinget der blev valgt i 1936, forsatte derfor frem til 1945.

Regeringen Nygaardsvold, en mindretalsregering udgået fra Arbeiderpartiet, forblev siddende efter valget. Der blev i alt valgt 150 repræsentanter fra 29 valgkredse – 18 landkredse og 11 bykredse.

Partiet med størst fremgang ved valget var Høyre, som øgede sin stortingsgruppe med 6 mandater, men regeringspartiet Arbeiderpartiet gik også frem og fik sit bedste valgresultat nogensinde. Med 70 mandater manglede de kun 6 mandater for at få rent flertal, men regeringen Nygaardsvold blev alligevel siddende. En stor taber ved valget blev Bondepartiet, som fortsatte sin nedgang og mistede 5 mandater. Alligevel skulle de ikke få et så godt valgresultat igen før valget i 1993. Venstres tilbagegang var mindre markant.

Af de mindre partier var det kun Nasjonal Samling, som stillede med kandidater i alle valgkredse, men uden at få nogen af sine kandidater valgt ind, og med et mindre antal stemmer end i 1933. NS' bedste enkelt resultat var i valgkredsene i byerne i Hedmark og Oppland med 6,4 % af stemmerne og i Oslo med 3,8 %. Samfundspartiet opstillede i alle valgkredse på nær to og fik en repræsentant valgt med 10,1 % af stemmerne i Landkredsen i Nordland. Kristelig Folkeparti stillede op i Bergen og Hordaland og fik to repræsentanter fra Hordaland valgt med 20,9 % af stemmerne der. Frisindede Folkeparti opnåede ikke nok stemmer og kom ud af Stortinget. De genopstillede ikke op til det følgende valg. Det samme gjaldt Det Radikale Folkeparti, som denne gang kun opstillede i landkredsen i Oppland, og trods 10,1% opslutning dér kom partiet heller ikke ind. Norges Kommunistiske Parti opstillede kun til valget i Bergen; der fik kommunisterne 7,6 % af stemmerne og kom ikke ind i Stortinget. Ellers opstillede også seks småpartier, deriblandt fire fiskerpartier, som alle opstillede i kun én valgkreds uden at komme ind i Stortinget.

Resultat

Kilder
 Hvem Hva Hvor 1940 (Oslo, 1939)
 Statistisk sentralbyrå
 Stortingsforhandlinger 1937 (Oslo, 1937)

1936
Politiske valg i 1936
Stortingsvalget 1945

Stortingsvalget 1945 var det første stortingsvalget i Norge efter 2. verdenskrig, det blev afholdt 8. oktober 1945. 

Einar Gerhardsens anden regering blev dannet efter dette valg. 

Valget var en stor sejer for Arbeiderpartiet, som fik seks nye mandater og flertallet alene i Stortinget, selv om de gik tilbage i stemmetal. En anden stor vinder var Norges Kommunistiske Parti, som fik sit klart bedste valg nogensinde og gik frem fra at være et miniparti før krigen til 11 stortingsmandater. Kristelig Folkeparti opstillede for første gang til valg som et landsdækkende parti, og fik også et godt resultat. 

Flere partier som havde opstillet ved Stortingsvalget 1936 kom ikke tilbage: Samfundspartiet, Nasjonal Samling, Frisindede Folkeparti og Det Radikale Folkeparti.

Resultater

Kilder 
 Stortingsforhandlinger 1945-46 (Oslo, 1947)

Baggrund 
 Stortingsvalget 8.10.1945  Norsk Krigsleksikon
 Stortingsvalget 1945. Godkjente stemmer etter parti/valgliste. Kommune. Prosent Statistisk Sentralbyrå

1945
Politiske valg i 1945
Gridiron-fodbold

Gridiron-fodbold (nordamerikansk fodbold) er en form for fodbold, der fortrinsvis spilles i USA og Canada. De dominerede typer indenfor denne sport er amerikansk fodbold og canadisk fodbold. Begrebet gridiron (engelsk for grillrist) er opstået for at kunne udtrykke sportens oprindelige karakteristiske bane, som indtil ca. 1920 var optegnet med streger der udgjorde et gitter. Selv om banetegningen siden er ændret, har udtrykket "grid" overlevet.
Earl Grey

Earl Grey te er en sort te, der er tilsat aromatisk olie udvundet fra bergamotappelsin.

Traditionelt har betegnelsen Earl Grey været brugt om sort te produceret af Twinings, men i dag anvendes betegnelsen også om grøn og hvid te med smag af bergamot fra en række forskellige producenter. 

Earl Grey er den mest populære te i den vestlige verden.

Historie 
Teen har fået sit navn efter Charles Grey (1764 - 1845), den anden jarl af Grey, der var premierminister i Storbritannien i 1830'erne. En anekdote fortæller, at den specielle te blev givet som gave af en taknemmelig kineser, hvis søn blev reddet fra drukning af en af Greys mænd. Den første te var en blanding af fermenteret te fra Indien og Ceylon. Eftersom grøn te er langt mere udbredt end sort te i Kina, er det næppe sandsynligt, at en taknemmelighedsgave skulle baseres på sort te. Desuden var Charles Grey aldrig i Kina. En anden version af anekdoten siger, at teen kom som gave fra en indisk raja, der blev reddet fra en tiger af en af Greys tjenere.

Uanset forhistorien blev den specielle te så populær blandt premiersministerens tegæster, at han gav en prøve til sin tehandler, Twinings, og bad om at de fremstillede en tilsvarende blanding. Senere blev teen med den nye smag gjort tilgængelig for andre kunder. Twinings Earl Grey er en blanding af kinesisk te, indisk darjeeling, ceylon-te samt lidt Lapsang souchong, en stærk, røgpræget, sort te. Selv om den ofte serveres uden mælk, foretrækker mange at drikke Earl Grey tilsat lidt mælk.

Et andet tehus, Jacksons of Piccadilly, gør krav på at have blandet den første Earl Grey-te efter at Lord Grey gav opskriften til Robert Jacksons partner, George Charlton, i 1830. Deres te har været i kontinuerlig produktion siden og opskriften er fortsat i deres besiddelse. Jacksons te er baseret på kinesisk te. Uenigheden mellem de to virksomheder pågår stadig, selv om de i dag har samme ejer.

I dag tilbydes forskellige varianter af Earl Grey-te, som Lady Grey og Earl Red. Medlemmer af Greyfamilien har gennem årene valgt at samarbejde med andre tehuse, og det findes også en Earl Grey-variant fra Lipton.

Noter

Eksterne links 

 Foods of England 
 Twinnings website om Earl Grey te 

Te
Allan Cup

Allan Cup er et ishockeytrofæ, der tildeles mesterholdet på amatørniveau i Canada. Bortset fra i krigsåret 1945 er trofæet blevet uddelt hvert år siden 1909, da de professionelle hold i stedet konkurrerede om Stanley Cup. Trofæet er doneret af og er opkaldet efter den canadiske bankmand og ishockeyentusiast Sir Hugh Montagu Allan.

Trofæet er senest vundet af Dundas Real McCoys fra Dundas i Ontario, der vandt Allan Cup i 2014.

Historie
I 1908 skete der en opdeling af ishockeyturneringen i Canada. De bedste amatørhold forlod Eastern Canada Amateur Hockey Association, der tillod professionelle og dannede i stedet Inter-Provincial Amateur Hockey Union (IPAHU), en liga kun for amatørhold. Personerne bag Stanley Cup besluttede, at Stanley Cup fremover kun skulle gives til et professieonelt hold, hvorfor der ikke var et trofæ for amatørholdene. Allan Cup blev herefter skænket af forretningsmanden og formanden for Montreal Amateur Athletic Association Sir Hugh Montagu Allan til at blive givet som trofæ for det bedste amatørhold. Som Stanley Cup er det en vandrepokal, der er i vinderholdets besiddelse indtil, der er fundet en ny vinder af turneringen. Tre personer blev udpeget til at administrere trofæet og turneringen: Sir Edward Clouston, Præsident for Bank of Montreal, Dr. H. B. Yates fra McGill University, (donor af Yates Cup til Intercollegiate Rugby Union i 1898) og  Graham Drinkwater, firdobbelt Stanley Cup-mester.

Første vinder af trofæet var Victoria Hockey Club fra Montreal. 

Allan Cup er blevet vundet af hold fra alle provinser i Canada og to gange af et hold fra USA, der spillede i den canadiske liga. Den by, der oftest har vundet trofæet er Thunder Bay med ti titler, herunder fire titler, vundet af Port Arthur da Port Arthur var en selvstændig by. Det original trofæ er i dag opbevaret i Hockey Hall of Fame, hvorimod det vindende hold modtager en kopi.

Noter
>

Ishockey i Canada
Ishockeyturneringer
Grey Cup

Grey Cup () er navnet på den canadiske turnering i canadisk fodbold, Canadian Football League (CFL), og på trofæet, som det vindende hold modtager. Trofæet vindes af vinderen af en kamp mellem vest- og øst-ligaen i CFL. Toronto Argonauts har vundet Grey Cup 16 gange, og er det mest vindende hold. Den nuværende vinder er Calgary Stampeders, der den 30. november 2014 vandt over Hamilton Tiger-Cats 20–16. 

Trofæet blev givet i 1909 af Albert Grey, 4. Earl Grey, der var Canadas generalguvernør. Han ville oprindelig have givet trofæet til landets førende ishockeyturnering for amatører, men efter at Allan Cup blev givet til det formål, insisterede Grey på, at trofæet blev givet til vinderen af den nationale canadiske fodboldturnering. Selve trofæet er ingraveret navnene på vinderne, spillerne og træneren. Trofæet har flere gange været ødelagt og har været stjålet to gange. Det har også været fjernet for at opnå løsepenge. I 1947 overlevede trofæet en brand, der ødelagde flere andre trofæer, der blev opbevaret i samme bygning.

Grey Cup har alene været en turnering for canadiske hold, men i årene 1993-1995 deltog også hold fra USA (i CFL South), hvilket resulterede i, at Baltimore Stallions vandt trofæet i 1995, hvorved trofæet for første (og foreløbig sidste) gang blev vundet af et hold uden for Canada.

Eksterne links

 Grey Cup Web Site 
 CBC Digital Archives – Grey Cup: The Fans and the Fanfare

Amerikansk fodbold
Sport i Canada
Albert Grey, 4. Earl Grey

Albert Grey, 4. Earl Grey (28. november 1851 – 29. august 1917) var en engelsk adelsmand og politiker, der var Canadas generalguvernør som den niende efter den canadiske konføderation.

Grey rejste usædvanligt meget rundt i Canada og var aktiv i canadisk politik især med hensyn til national samling, og han tog en række initiativer, hvoraf det mest berømte nok er indstiftelsen af den canadiske football-turnering Grey Cup.

Politikere fra Storbritannien
Generalguvernører fra Canada
Johnny Unitas

John Constantine "Johnny" Unitas (7. maj 1933 - 11. september 2002 i Timonium i Maryland), kaldet "the Golden Arm" og ofte "Johnny U", var en amerikansk fodboldspiller, der spillede fra 1955 til 1973 for det meste for Baltimore Colts. 

Han satte mange rekorder som quarterback, og var National Football Leagues MVP i 1959, 1964 og 1967. Bland andet kastede han en touchdownpassning i 47 kampe i træk (mellem 1956-1960), en rekord der fortsat består. Han bliver ofte omtalt som den bedste quarterback gennem tiderne, dog nævnes Joe Montana også ofte i den sammenhæng. Han blev NFL World Champion med Colts i 1958 og i 1959, og vandt Super Bowl V i 1971.

Noter

Eksterne henvisninger 

Amerikansk fodbold-spillere fra Maryland
Medelhavsmuseet

Medelhavsmuseet er et arkæologisk kulturhistorisk museum i Stockholm for samlinger fra middelhavslandene og Nærorienten. Museets samlinger har siden 1982 været udstillet i Inteckningsbankens gamle lokaler ved Gustav Adolfs Torg i Stockholm.

Museet blev grundlagt 1954 ved sammenlægning af to allerede eksisterende museumsinstitutioner: Egyptiska museet og Cypernsamlingarna. Grundlaget for samlingerne udgjordes af de statslige samlinger, som siden 1800-tallets begyndelse var tilkommet som gaver fra diplomater og rejsende.

I 1930'erne gjorde museet store indkøb blandt andet fra den egyptiske stat og fra privatsamlinger. Cypernsamlingerne stammer fra Svenska Cypernexpeditionens omfattende udgravninger 1927-31 under arkæologen Einar Gjerstad ledelse.

Galleri

Kilder

Eksterne henvisninger

Medelhavsmuseet
"Sök i samlingarna, Medelhavsmuseet" fra Varldskulturmuseerna.se

Museer i Stockholm
Etableret i 1954
Thelma Ritter

Thelma Ritter (født 14. februar 1902, død 5. februar 1969) var en amerikansk filmskuespillerinde. Hun var kendt fra gamle film som Skjulte øjne.

Eksterne henvisninger 

 

Filmskuespillere fra USA
Skuespillere fra USA
Personer fra New York City
Amerikanere i 1900-tallet
Ralph H. Baer

Ralph Henry Baer (født Rudolf Heinrich Baer den 8. marts 1922, død 6. december 2014) var en tyskfødt amerikansk videospil-udvikler, opfinder, erhvervsmand og ingeniør, og han var kendt som "The Father of Video Games" som følge af hans mange bidrag til spilindustrien i den sidste halvdel af 1900-tallet.

Baer blev født i Tyskland og han flygtede med sin familie til USA inden 2. verdenskrig, hvor han skiftede navn og senere var soldat. Efterfølgende fulgte han en karriere inden for elektronik og i 1960'erne kom han på ideen med at spille spil på fjernsynsskærme. Han udviklede og patenterede adskillige hardware-prototyper, inklusiv det, som blev den første spilkonsol; Magnavox Odyssey, og andre konsoller og spilenheder. I 2004 modtog han National Medal of Technology for "sin revolutionerende og banebrydende opfindelse, udvikling og kommercialisering af interaktive videospil, hvilket affødte relaterede anvendelser, programmer og mega-industrier inden for både underholdning og uddannelse".

Referencer

Eksterne henvisninger 

Erhvervsfolk fra USA
Ingeniører fra USA
Opfindere fra USA
Amerikanere i 1900-tallet
Amerikanere i 2000-tallet
Peter Mohr Dam

Peter Mohr Dam (11. august 1898 i Skopun - 8. november 1968 i Tórshavn) var en færøsk lærer og politiker (JF). Han var Færøernes lagmand i perioderne 1958–1962 og 1967–1968. Han var uddannet lærer, men var også politiker næsten hele livet.

Politisk arbejde 
Han var kommunestyremedlem i Tvøroyrar kommuna fra 1925 til sin død, heraf var han borgmester 1934–1957. I 1925 var han med til at etablere Froðbiar Sóknar Javnaðarfelag, en arbejderforening for Suðuroy. Han ledede foreningen indtil stiftelsen af det nationale, socialdemokratiske parti Javnaðarflokkurin i 1926, hvor Dam spillede en central rolle.

Ved lagtingsvalget 1928 blev Dam valgt ind til Lagtinget fra Suðuroy og blev genvalgt frem til sin død. Da partiformand Maurentius Viðstein forlod posten i 1936, blev Dam valgt til hans efterfølger. Dam var partiformand resten af livet. Han var også indvalgt til Folketinget fra Færøerne 1948–1957 og 1964–1967.

Den 9. januar 1959 blev Dam lagmand i Peter Mohr Dams første regering, en koalition bestående af Javnaðarflokkurin, Sambandsflokkurin og Sjálvstýrisflokkurin. 4. januar 1963 måtte han gå af til fordel for Hákun Djurhuus. Dams gamle regeringspartnere samlede sig på ny i Peter Mohr Dams anden regering den 12. januar 1967. Den blev siddende, indtil Dam døde den 8. november 1968, og Kristian Djurhuus kunne danne en ny regering med de samme partier.

Litteratur 
 Dansk biografisk leksikon, bind 3, 3. udgave (1979), s. 558
 Kraks Blå Bog 1949 (1949). (Læs)
 Kraks Blå Bog 1957 (1957). (Læs)
 Løgtingið 150 – Hátíðarrit, bind 2 (2002), s. 266. (PDF )

Referencer

Eksterne henvisninger 

Lagmænd fra Færøerne
Lagtingsmedlemmer fra Færøerne
Folketingsmedlemmer i 1940'erne
Folketingsmedlemmer i 1950'erne
Folketingsmedlemmer i 1960'erne
Tidligere folketingsmedlemmer fra Færøerne 
Personer fra Tvøroyri
Personer fra Sandø
Politikere fra Javnaðarflokkurin
Toronto Argonauts

Toronto Argonauts er et professionelt Canadian football-hold, der spiller i Øst-serien i den canadiske liga Canadian Football League (CFL). Holdet blev stiftet i 1873 og er det ældste eksisterende sportshold i Nordamerika, der stadig spiller under samme navn. Holdet spillede oprindelig en modificeret form for rugby, der opstod i Nordamerika i begyndelsen af 1800-tallet. Argonauts har haft hjemmebane på Rogers Centre siden dette stadion blev indviet i 1989.

Toronto Argonauts har vundet Grey Cup-mesterskabet i alt 16 gange, hvilket er rekord. De har spillet i finalen 22 gange. De vandt senest Grey Cup i 2012. Holdet er det mest vindende i CFL med en vinderprocent på (72.7%) Det mest imødesete opgør er mod rivalerne Hamilton Tiger-Cats.

Noter 

Etableret i 1873
Sportsklubber i Canada
Adrienne Clarkson

Adrienne Louise Clarkson (født Poy), kinesisk: 伍冰枝 hakka: Ńg Pên-kî) (født 10. februar 1939 i Hongkong) er en canadisk journalist, diplomat og tidligere generalguvernør i Canada. Som generalguvernør repræsenterede hun monarken (dronning Elizabeth II) som canadisk statsoverhoved. Hendes familiebaggrund er fra hakkafolket, et af de største kinesiske minoritetsfolk. 

Clarkson ankom til Canada med sin familie i 1941 som flygtning fra Hong Kong, der var blevet besat af Det japanske kejserrige. Hun voksede op i Ottawa i Ontario. Hun fik en række universitetsgrader og arbejdede herefter ved Canadian Broadcasting Corporation (CBC) som producer og speaker og som journalist på forskellige magasiner. Hendes første diplomatiske opgave kom i begyndelsen af 1980'erne, hvor hun promoverede kultur fra Ontario i Frankrig og det øvrige Europa. 

Hun blev udpeget som generalguvernør i 1999, hvor hun afløste Roméo LeBlanc. Hun besad posten indtil 2005, hvor posten blev overtaget af Michaëlle Jean. Udpegningen af Clarkson som generalguvernør var populær i begyndelsen af hendes embedsperiode, men hendes embedsperiode var kontroversiel, primært på grund af hendes forbrug af offentlige midler og hendes noget anti-monarkistiske holdning til embedet.

Eksterne links 

Generalguvernører fra Canada
Hakkaer
Personer fra Hongkong
Personer fra Ottawa
Jákup Frederik Øregaard

Jákup Frederik Øregaard (født 29. juli 1906 i Leirvík - død 6. marts 1980 i Kollafjørður) var en færøsk købmand og politiker (Javnaðarflokkurin). 

Øregaard sad i Lagtinget for Eysturoy fra 1940 til 1978, og var lagtingsformand i perioderne 1946–1950, 1958–1963 og 1966–1978. Han var kommunestyremedlem i Gøtu kommuna fra 1950 til 1954, og igen fra 1958 til 1962. Fra 1960 til 1962 var han desuden borgmester. Han var formand for Javnaðarflokkurin fra 1969 til 1972.

Referencer 
 Løgtingið 150 – Hátíðarrit, bind 2 (2002), s. 363. (PDF )

Lagtingsmedlemmer fra Færøerne
Personer fra Suderø
Politikere fra Javnaðarflokkurin
Lagtingsformænd på Færøerne
Bjørn Kalsø

Bjørn Kalsø (født 23. marts 1966 i Syðradalur på Kalsoy) er en færøsk gårdejer, lærer og politiker (Sambandsflokkurin).

Kalsø tog gymnasieeksamen ved Føroya Studentaskúli og HF-skeið i 1991, var udlært snedker samme år, og tog lærereksamen ved Føroya Læraraskúli i 1999. Han har været gårdejer på Kalsoy siden 1986, men var også en periode til søs. Efter at have fuldført læreruddannelsen i 1999, var han lærer i Klaksvík frem til 2002. Derefter var han selvstændig erhvervsdrivende som tømrer frem til 2003.

Han var borgmester i Húsa kommuna 1995–2004. I 2004 blev Kalsø fiskeriminister i Jóannes Eidesgaards første regering, til trods af manglende landspolitisk erfaring. Kalsø var fiskeriminister frem til 2008, hvoretter han blev indvalgt til Lagtinget. Fra 2011 er han kulturminister i Kaj Leo Johannesens anden regering.

Lagtingsudvalg 
2008–2011 næstformand for Udenrigsudvalget
2008–2011 medlem af Kulturudvalget

Referancer 

Lagtingsmedlemmer fra Færøerne
Kulturministre fra Færøerne
Fiskeriministre fra Færøerne
Politikere fra Sambandsflokkurin
Personer fra Norderøerne